Diari Oficial de la Generalitat Valenciana


Sumari del DOGV 5854, del 22-09-2008 (2008/10313)

ORDE de 12 de setembre de 2008, de la Conselleria de Presidència, per la qual s'aprova la dissolució de l'agrupació dels ajuntaments de Cervera del Maestre i Càlig per al sosteniment en comú del lloc de secretaria.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5854

Data del DOGV
:   22-09-2008

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2008/10980


Data del document
:   12-09-2008

Organisme emissor
:   Conselleria de Presidència

Tipus de document
:   Ordre

Correcció d'errades

 Descriptors 

:   * Cervera del Maestre
    * Càlig
    * associació de municipis
    * administració local

ORDE de 12 de setembre de 2008, de la Conselleria de Presidència, per la qual s'aprova la dissolució de l'agrupació dels ajuntaments de Cervera del Maestre i Càlig per al sosteniment en comú del lloc de secretaria. [2008/10533]  
Per la Resolució del Ministeri d'Administracions Públiques publicada en el Boletín Oficial del Estado de data 13 de maig de 1989, es va crear l'agrupació dels ajuntaments de Cervera del Maestre i Càlig, per al sosteniment en comú del lloc de secretaria.  
L'Ajuntament de Cervera del Maestre, mitjançant un acord plenari adoptat en sessió de 3 de juny de 2008, va acordar, amb un informe previ de la Secretaria, per majoria absoluta del nombre legal de membres de la corporació, dissoldre l'agrupació municipal constituïda en el seu dia pels ajuntaments de Cervera del Maestre i Càlig per al sosteniment en comú de la Secretaria.  
Així mateix, l'Ajuntament de Cervera del Maestre sol·licita que el lloc de secretaria-intervenció existent en l'agrupació quede adscrit a l'Ajuntament de Cervera del Maestre. És titular en l'actualitat del lloc esmentat el funcionari d'administració local amb habilitació de caràcter estatal Luis I. Casanova Chulilla, a qui queda acreditat haver realitzat el tràmit d'audiència de l'interessat, i que ha manifestat la seua voluntat en el mateix sentit, segons l'escrit de data 14 de juliol de 2008.  
Sotmesos els acords a informació pública per termini de 30 dies, per mitjà d'anunci en el Butlletí Oficial de la Província de Castelló, no s'han produït reclamacions.  
Queda acreditat en l'expedient el compliment del tràmit preceptiu de sol·licitud d'informe a la Diputació Provincial de Castelló.  
Queda acreditat en l'expedient que en data 4 de juny de 2008 es va traslladar a l'Ajuntament de Càlig l'acord adoptat per l'Ajuntament de Cervera del Maestre, en sessió plenària de data 3 de juny, referent a la dissolució de l'agrupació per al sosteniment en comú del lloc de secretari-interventor, i que, durant el termini d'un mes des de la recepció, és a dir, des del dia 6 de juny fins al 7 de juliol de 2008, per part de l'Ajuntament de Càlig no s'ha formulat cap al·legació.  
Vist el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que establix que fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això, i fent ús de les competències atribuïdes en els articles 2.2, 4, 15, 16 i 18 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional,  
ORDENE  
Primer  
Aprovar la dissolució de l'agrupació constituïda pels ajuntaments de Cervera del Maestre i Càlig per al sosteniment en comú del lloc de secretaria.  
Segon  
Crear el lloc de treball de secretaria de l'Ajuntament de Cervera del Mestre i classificar-lo en classe tercera, estant reservada la seua provisió a funcionaris d'administració local amb habilitació de caràcter estatal pertanyents a la subescala de secretaria-intervenció.  
Tercer  
Crear el lloc de treball de secretaria de l'Ajuntament de Càlig i classificar-lo en classe tercera, estant reservada la seua provisió a funcionaris d'administració local amb habilitació de caràcter estatal pertanyents a la subescala de secretaria-intervenció.  
Contra esta orde, que posa fi a la via administrativa, es podrà interposar recurs administratiu davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8 i 42 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 12 de setembre de 2008  
El Vicepresident primer del Consell i Conseller de Presidència  
Vicente Rambla Momplet